b'\n_START_ARTICLE_\nPietin\xc4\x97 Palenk\xc4\x97\n_START_SECTION_\nIstorija\n_START_PARAGRAPH_\nVietovard\xc5\xbeio kilm\xc4\x97 siejama su istorinio Palenk\xc4\x97s regiono pavadinimu. Istorinis regionas sutapo su Lietuvos Did\xc5\xbeiosios kunigaik\xc5\xa1tyst\xc4\x97s Palenk\xc4\x97s vaivadijos ribomis. Ta\xc4\x8diau po Tre\xc4\x8diojo Abiej\xc5\xb3 Taut\xc5\xb3 Respublikos padalijimo, 1795 m. did\xc5\xbeioji dalis buvusios vaivadijos \xc5\xbeemi\xc5\xb3 esan\xc4\x8di\xc5\xb3 \xc4\xaf \xc5\xa1iaur\xc4\x99 nuo Vakarinio Bugo atiteko Pr\xc5\xabsijos karalystei, kur \xc5\xa1ios \xc5\xbeem\xc4\x97s prijungtos prie Naujosios Ryt\xc5\xb3 Pr\xc5\xabsijos Balstog\xc4\x97s departamento. Ma\xc5\xbeesn\xc4\x97 pietin\xc4\x97 dalis esanti \xc4\xaf pietus nuo Vakarinio Bugo up\xc4\x97s atiteko Habsburg\xc5\xb3 monarchijos, Vakar\xc5\xb3 Galicijai ir nedidel\xc4\x97 rytin\xc4\x97 dalis atiteko Rusijos imperijos, Slanimo gubernijai._NEWLINE_Habsburg\xc5\xb3 monarchijos, Vakar\xc5\xb3 Galicijai atitekusiose \xc5\xbeem\xc4\x97se buvo \xc4\xafkurtas Sedlc\xc5\xb3 cirkulas. 1810 m. \xc5\xa1ios \xc5\xbeem\xc4\x97s prijungtos prie Var\xc5\xa1uvos kunigaik\xc5\xa1tyst\xc4\x97s Sedlc\xc5\xb3 departamento, kurio ribose b\xc5\xabtent ir susiformavo istorinis regionas._NEWLINE_1816 m. vietoje departamento buvo \xc4\xafkurta Rusijos imperijos, Lenkijos Kongreso karalystei priklausiusi Palenk\xc4\x97s vaivadija, kuri gyvavo iki 1837 m., kai buvo pervadinta \xc4\xaf Palenk\xc4\x97s gubernij\xc4\x85._NEWLINE_1844 m. gubernija panaikinta ir jos \xc5\xbeem\xc4\x97s prijungtos prie Liublino gubernijos, ta\xc4\x8diau jau 1867 m. atkurta Sedlc\xc5\xb3 gubernija, kuri buvo atkurta prie\xc5\xa1 tai egzistavusios Palenk\xc4\x97s gubernijos ribose. 1912 m. gubernija buvo panaikinta, i\xc5\xa1 rytini\xc5\xb3 gubernijos \xc5\xbeemi\xc5\xb3 suformuota Chelmo gubernija, Vengruvo apskritis prijungta prie Lom\xc5\xbeos gubernijos, o likusi dalis prijungta prie Liublino gubernijos._NEWLINE_I pasaulinio karo metu vakarin\xc4\x97s regiono \xc5\xbeem\xc4\x97s priklaus\xc4\x97 Var\xc5\xa1uvos generalgubernijai, o rytin\xc4\x97s Oberostui. Po karo \xc4\xaf \xc5\xa1ias \xc5\xbeemes pretendavo Antroji Lenkijos Respublika ir Vakar\xc5\xb3 Ukrainos Liaudies Respublika. 1919 m. visas istorinis regionas pateko \xc4\xaf Lenkijos, Liublino vaivadijos sud\xc4\x97t\xc4\xaf. 1939\xc2\xa0m. baland\xc5\xbeio 1 d. istoriniam regionui priklausiusios Palenk\xc4\x97s Sokoluvo apskritis, Vengruvo apskritis ir Garvolino apskritis prijungtos prie Var\xc5\xa1uvos vaivadijos._NEWLINE_II pasaulinio karo metu istorinio regiono \xc5\xbeem\xc4\x97s pateko \xc4\xaf Tre\xc4\x8diojo Reicho Var\xc5\xa1uvos distrikt\xc4\x85 ir Liublino distrikt\xc4\x85. Po karo 1945-1975 m. vakarin\xc4\x97s regiono \xc5\xbeem\xc4\x97s priklaus\xc4\x97 Var\xc5\xa1uvos vaivadijai, o rytin\xc4\x97s Liublino vaivadijai. 1975 m. po Lenkijos administracini\xc5\xb3 vienet\xc5\xb3 reformos istorinio regiono \xc5\xbeem\xc4\x97s pateko \xc4\xaf naujai sukurt\xc5\xb3 Sedlc\xc5\xb3, Palenk\xc4\x97s Bialos, Liublino ir Chelmo vaivadij\xc5\xb3 sud\xc4\x97t\xc4\xaf. 1999 m. po dar vienos Lenkijos administracini\xc5\xb3 vienet\xc5\xb3 reformos rytin\xc4\x97s istorinio regiono \xc5\xbeem\xc4\x97s tapo Liublino vaivadijos dalimi, o vakarin\xc4\x97s Mazovijos vaivadijos dalimi.'